Rhythmbox

Rhythmbox er en lydavspiller som kan spille av og organisere musikk. Opprinnelig inspirert av Apples iTunes. Rhythmbox er fri programvare, som er laget for å fungere godt på GNOME-skrivebordet og bruker GStreamer-rammeverket. Det er for tiden under aktiv utvikling.

 Funksjoner 
Rhythmbox tilbyr et økende antall funksjoner, inkludert:

 Musikkavspilling 
Musikkavspilling av en bredt spekter av musikkformater. De oftest avspilte musikkfilene blir lagret lokalt på maskinen i «biblioteket». Rhythmbox støtter avspilling av blant annet Internet radio og podcast. Replay Gain-standarden er støttet.

Søk og sortering av musikk i biblioteket er støttet. Spillelister kan lages for å gruppere og sortere musikk. Brukere kan også lage «smarte spillelister», som oppdateres automatisk basert på gitte søkekriterier, istedenfor en tilfeldig liste med lydspor. Musikk kan spilles av i stokkemodus (engelsk: shuffle mode) eller gjentagelsesmodus.

Det er mulig å gi spor karakterer, som benyttes av programmet stokkefunksjon for å spille av høyt rangerte spor oftere. Valgfri automatisk karaktergivning basert på hvor ofte et spor spilles, er støttet.

 Musikkimportering 
 Lyd-CD-ripping (krever at Sound Juicer er installert)
 Omfattende støtte for lydformater gjennom Gstreamer
 iPod støtte

 Lyd-CD-brenning 
Siden 0.9 versjonen har Rhythmbox kunnet lage lyd-CD-er fra spillelister.

 Album-bildevisning
Siden 0.9.5 versjonen har Rhythmbox kunnet vise albumbilder fra det albumet som spilles i øyeblikket.

 Vise sang-teksten
Siden 0.9.5 versjonen har Rhythmbox kunnet skaffe og vise teksten til den sangen som spilles i øyeblikket (så fremt den finnes i en tekstdatabase, slik som leoslyrics).

 Last.FM-støtte 
Siden 0.9.6 versjonen har Rhythmbox kunnet sende sangene som spilles inn i din Last.fm-konto og siden 0.9.7 har det kunnet spille Last.FM-kilder.

 Integrering 


Rhythmbox er integrert med et antall eksterne programmer, tjenester og enheter, inkludert:

 Nautilus høyreklikk-menyintegrering (men slått av som standard i versjon 0.8.8).
 XChat, via en XChat utvidelse. Rhythmbox XChat Announcer (Perl)
 Pidgin-Rhythmbox automatisk oppdatering av Pidgin brukerprofilen med detaljer om sporet som spilles.
 Music Applet  (tidligere kjent som Rhythmbox Applet), en GNOME panel-applet som tilbyr Rhythmbox avspillingskontroller fra panelet
 Shuffle, en gDesklet som tilbyr et brukergrensesnitt for Rhythmbox som ligner en iPod Shuffle
 Rhythmlet, en annen gDesklet som henter albumbilder lokalt eller fra Amazon.com, har konfigurerbar visning, avspillingskontroller, redigerbar karaktergiving og søkebar
 SideCandyRhythmbox, en gDesklet-basert Rhythmbox-kontroll og SideCandy-visning
 Rhythmbox XSLT lar musikkbiblioteket vises som en nettside
 Drivel setter inn navnet på sporet som Rhythmbox spiller i øyeblikket i en LiveJournal-blog
 Rhythmbox Tune Publisher publiserer det sporet som spilles i øyeblittet til en Jabber via User Tune protokollen (som brukes av Jabber World Map)
 Blue Remote kan styre Rhythmbox fra en bluetooth-mobiltelefon
 FoxyTunes, en Mozilla Firefox utvidelse som kan vise Rhythmbox avspillingskontrollpanel fra inne i nettleseren.
 Utvidelser for å søke etter og høre på Creative Commons lisensierte album fra Jamendo og Magnatune.

 Se også 
GNOME
Amarok – Tilsvarende program for KDE.

Referanser

 Eksterne lenker 


Kategori:Multimedieavspillere
Kategori:Fri programvare
Kategori:GNOME
Kategori:Linux-programmer